
NARVA-JÕESUU LINNAVALITSUS

A R E N D U S O S A K O N D

Vastavalt nimekirjale


(pole lisatud)
 


 


kuupäev digiallkirjas nr 26/7-1.1/15  
Narva-Jõesuu linna üldplaneeringu korduv 

esitamine arvamuse avaldamiseks
(Kudruküla, Laagna küla, Puhkova küla, Vaivara küla)

Lugupeetud Narva-Jõesuu linna üldplaneeringu koostamisse kaasatud isikud ja äriühingud
Teavitame, et Narva-Jõesuu Linnavalitsus korraldab uue üldplaneeringu koostamise käigus korduva kaasamisringi.

Korduva kaasamisringi eesmärk on tutvustada üldplaneeringu muudetud versiooni.

Kudrukülas (A14), Puhkova külas (A15) ja Laagna külas (A17) paiknevate eripiirkondade ruumilise planeerimise osas. Üldplaneeringu jooniseid ja seletuskirja on korrigeeritud, arvestades Maa- ja Ruumiameti 17.03.2026 kirjaga nr 12-1/25/3565-24 esitatud seisukohti. Selle tulemusena on vähendatud eripiirkondade arvu ja ulatust.

Üldplaneeringu viimases versioonis on Kudruküla hajaasustuse eripiirkond A14 jaotatud kolmeks osaks: A14(1), A14(2) ja A14(3). Nende osade vahele jääb hajaasustuse ala. Rohevõrgustiku sidususe tagamiseks on kavandatud rohevõrgustiku koridorid:

Mädaoja kinnistu kaudu;

Riigiküla allika juures;

J. Poska tn 100 kinnistu ehituskeeluvööndi kaudu; 
Lisaks on rohevõrgustiku toimivuse ja sidususe tagamiseks kavandatud ühendus Kalda tn 84 ja Kalda tn 78a kinnistute ehituskeeluvööndite kaudu.
Rohevõrgustiku koridorideks kavandatud kinnistute kohta ei ole kehtestatud ega menetluses detailplaneeringuid.
Üldplaneering ei välista Mädaoja kinnistu hoonestamist vastavalt üldplaneeringu tingimustele ega vajaduse korral selle jagamist kaheks kinnistuks, eeldusel et kavandatava tegevusega tagatakse rohevõrgustiku toimimine ja sidusus.
Laagna külas on vähendatud A17 eripiirkonna ulatust. Sellel alal puuduvad kehtivad ja menetluses olevad detailplaneeringud ning välja ei ole kujunenud kompaktset krundistruktuuri ega hoonestust. Samuti ei näe kehtiv üldplaneering sellele alale ette tiheasustuse arengut.

Puhkova külas on A15 eripiirkond üldplaneeringust eemaldatud. Sellel alal puuduvad kehtivad ja menetluses olevad detailplaneeringud ning välja ei ole kujunenud kompaktset krundistruktuuri ega hoonestust. Samuti ei näe kehtiv üldplaneering sellele alale ette tiheasustuse arengut.
Üldplaneeringus on täpsustatud Vaivara küla raudtee kaitsevööndi käsitlust.
Narva-Jõesuu linna üldplaneeringu koostamise menetlusinfo ja dokumendid on elektrooniliselt kättesaadavad Narva-Jõesuu linna veebilehel. Menetlusdokumendid on kättesaadavad menetlusinfo kaustas ja viimane üldplaneeringu versioon üldplaneering VII versioon 2026 07 22 kaustas.
Palume Teil esitada oma arvamus üldplaneeringu kohta 30 päeva jooksul materjalide saamise päevast arvates. Kui arvamuse andja ei ole 30 päeva jooksul materjalide saamisest arvates arvamust esitanud ega taotlenud tähtaja pikendamist, eeldame, et tal puudub soov arvamust avaldada.
Lisaks teatame, et 12.08.2026 kell 17.15 toimub Narva-Jõesuu Linnavalitsuses (J. Poska tn 26, Narva-Jõesuu) üldplaneeringu infopäev, mis ei ole planeerimisseadusest tulenev menetlustoiming. Infopäeval on võimalik esitada küsimusi üldplaneeringu kohta. Kohtumine toimub linnavalitsuse hoone II korrusel. Osalemine on vabatahtlik.

